[{"text_idx": "#000001", "text": "Arkones \u2013 Poznan\u0301 inter la 23a kaj la 26a de Septembro"}, {"text_idx": "#000004", "text": "Antau\u0306 niaj artikoloj aperis jam kontribuoj kun fajra, arda kaj pasia tono, kiel por ek\u00adzemplo tiu de Grigorij Arosev sub la provoka titolo Neu\u0306traleco \u2013 c\u0302u nur s\u0302irmilo por malkurag\u0302uloj? La afero mem estas tre komplika kun tiklaj\u0302oj , traplektita per antauaj\u0302oj, s\u0302arg\u0302oj de la jarcentoj. En la teksto de la invito staris la jena instrukcio:"}, {"text_idx": "#000005", "text": "La celo ne estu pridiskuti la veron kaj malveron de nunaj okazaj\u0302oj, sed imagi kiel ni rekonstruos la dialogon inter Rusianoj kaj Ukrainianoj, c\u0302u ni esperantistoj havas ion specifan por transdoni, kiel ni rekreos esperon?"}, {"text_idx": "#000009", "text": "Estas instituci\u00adoj kaj mekanismoj, kiujn la homaro jam inventis, ni bezonas nur trovi nian lokon en ili. Kaj ni povas krei kelkon novan. Ni komencis fari signifan progre\u00adson en ambau\u0306 direktoj. Sed ni ne transprenu aliulajn rolojn \u2013 en evidentaj aferoj. Mi pensas pri la sukcesa laboro komencita en UN kaj g\u0302iaj institucioj."}, {"text_idx": "#000011", "text": "\u201dPasintsemajne la mondo en s\u0302oko atestis la ekeston de milito pro invado en Ukrainion, iniciatita de la registaro de Rusio. En malmulte da tagoj la homa\u00adro suferis jam mult\u00adajn mortojn de senkulpaj homoj \u2012 interalie infanoj kaj virinoj \u2013 kaj pli ol miliono estis forpelitaj el siaj log\u0302lokoj...\u201d (citaj\u0302o el gazetara komuniko de UEA n-ro 1026).Mi povas memorigi pri la \u201eMesag\u0302o al UN pri la Rusa-Ukraina Disputo\u201d (milito, lau\u0306 UN-terminoj), farita de la Estraro de UEA pere de sia reprezentanto c\u0302e UN. \u201dKun konsterno Universala Esperanto-Asocio, notante la eksplodon de mi\u00adlito inter Ru\u00adsio unuflanke kaj Ukrainio aliflanke, sin demandas, kial la monda ordo starigita de la C\u0302arto de Unuig\u0302intaj Nacioj en 1945 kaj la Universala Deklaracio de Homaj Rajtoj en 1948 por interalie la paca solv\u00adado de inters\u0302tataj disputoj ne sufic\u0302is en tiu c\u0302i okazo...\u201d Ni estas post la sesa monato de la milito, kaj esperantistoj, ilia universala organizo, sukcesis konservi la c\u0302efajn valorojn de sia movado. Ili estis inter la unuaj, se temas pri preno de klara pozicio kontrau\u0306 la milito. Kiam ili devis, ili riskis perdi sian rusan membroorganizon por fari deklarojn, ec\u0302 en la okazo de la c\u0302efdelegito, ili ankau\u0306 riskis la unuecon de la movado, sed savis g\u0302in rapida agado per la rezolucio. Tamen, vidante la ardajn, akrajn kaj ec\u0302 malamajn debatojn, antau\u0306intajn nian kongre\u00adson, mi terurig\u0302is, kio okazus, se la neamika ekstera, ekstermovada gazetaro havus ali\u00adron al ili. C\u0302i tio ec\u0302 povus detrui nin kaj la ideojn,Multaj aliaj cirkonstancoj indikas, ke ni frontas al promesplena kaj bonau\u0306gura futuro. Kaj en Klaipeda kaj en Montrealo, la prezidanto de UEA, Duncan Charters, parolis pri la graveco de la ideoj de Lapenna: seriozigo, in\u00adformado, interpacig\u0302o. La intelekta akcepto de niaj lingvo kaj ideoj estas survoje, pre\u00adcipe kun la c\u0302iam pli agnoskata ag\u00adado c\u0302e UN kaj g\u0302iaj membroorganizoj, sed ankau\u0306 aliloke. Informado ekster la movado kaj informado de la ekstera mondo s\u0302ang\u0302is sian ritmon, ig\u0302is pli rapida. Nenio estos ta\u00admen atingebla, se Esperantistoj ne povos esti en paco g\u0302uste inter si. Pripensinte c\u0302ion c\u0302i en la komitatkunsido, mi faris do la jenan proponon: \u201dni sekvu la sintenon de UN pri militoj kaj paco kaj ni sintenu en maniero, kiu ne pliigas la milit\u00ademon sed favoras pacajn solvojn\u201d"}, {"text_idx": "#000013", "text": "En mia enkonduko mi klopodis demonstri la komplikecon de la temo per pliaj historiaj ekzemploj \u2013 ankau\u0306 personaj \u2013, kaj esprimis miajn esperojn pri la baldau\u0306a paco, kaj kiel esperantisto mi direktis la atenton al lingvopolitikaj aferoj."}, {"text_idx": "#000015", "text": "La varsovia radio elsendis la sekvajn pri Arkones:"}, {"text_idx": "#000017", "text": "La 36-a Arkones estis arang\u0302ita post trijara pau\u0306zo \u2013 kun sukceso, mi atestas. Bedau\u0306r\u00adinde, la urbocentro estis preskau\u0306 detruita pro riparo kaj refaro de publikaj servoj (ka\u00adnalaro) kaj la laboroj ne estos finitaj g\u0302is la sekva jarfino, sed post du jaroj mi revenos!"}, {"text_idx": "#000020", "text": "Interna harmonio kaj ekstera paco"}, {"text_idx": "#000022", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]